PMIndiaData/PMIndiaSum huggingface dataset:
‘প্রগতি’র মঞ্চে প্রধানমন্ত্রী : গ্রাহক ও ক্রেতা-সাধারণের ক্ষোভ ও অভিযোগ নিরসনে তৎপর হওয়ার নির্দেশ

আইসিটি-ভিত্তিক ‘প্রগতি’র মাধ্যমে মতবিনিময় ও আলোচনার অনুষ্ঠানে গ্রাহক ও ক্রেতা-সাধারণের ক্ষোভ ও অভিযোগের দেখভাল ও নিরসনের সার্বিক কাজকর্ম আজ পর্যালোচনা করেন প্রধানমন্ত্রী শ্রী নরেন্দ্র মোদী। ই-কমার্সের ক্ষেত্রে ক্রেতাদের ক্ষোভ ও অভিযোগগুলি সম্পর্কে দ্রুত ব্যবস্থা গ্রহণের তিনি নির্দেশ দেন সংশ্লিষ্ট কর্মীদের। এ ব্যাপারে যে সমস্ত পদক্ষেপ গ্রহণ করা হচ্ছে তার একটি সার্বিক চিত্র তুলে ধরা হয় প্রধানমন্ত্রীর কাছে। ক্রেতা-সাধারণের জন্য জাতীয় হেল্পলাইনটিকে আরও জোরদার করে তোলা হয়েছে বলেও তাঁকে অবহিত করা হয়। সংশ্লিষ্ট কাজে দক্ষতা বৃদ্ধি এবং কার্যকরভাবে ক্রেতা-সাধারণের অভিযোগের নিষ্পত্তিতে তিনি তৎপর হওয়ার পরামর্শ দেন যুক্ত সকল পক্ষকেই। সমস্যার প্রকৃতি অনুধাবন করে এবং দায় ও দায়িত্বশীলতার বিষয়টি চিহ্নিত করে সমাধানের সম্ভাব্য পথ ও উপায় খুঁজে দেখারও তিনি নির্দেশ দেন সংশ্লিষ্ট কর্মী ও আধিকারিকদের। এ ব্যাপারে সিদ্ধান্ত গ্রহণের ১০ দিনের মধ্যে তা সঠিকভাবে অনুসরণ করা হচ্ছে কিনা সে সম্পর্কেও খোঁজ নিতে বলেন তিনি। উত্তরপ্রদেশ, রাজস্থান, মধ্যপ্রদেশ, মহারাষ্ট্র, গুজরাট, বিহার, ওড়িশা ও উত্তরাখণ্ড সহ কয়েকটি রাজ্যের গুরুত্বপূর্ণ সড়ক, রেল, বিদ্যুৎ, কয়লা এবং খনিগুলির পরিকাঠামো ক্ষেত্রের অগ্রগতির বিষয়টিও আজ তিনি খতিয়ে দেখেন পর্যালোচনাকালে। দেশে সৌরশক্তি চালিত পাম্পসেট সংস্থাপনের কাজে অগ্রগতি সম্পর্কেও খোঁজখবর নেন প্রধানমন্ত্রী। তাঁকে অবহিত করা হয় যে মোট ২০৮ মেগাওয়াট শক্তিসম্পন্ন সৌর পাম্প ইতিমধ্যেই সংস্থাপিত হয়েছে দেশের বিভিন্ন প্রান্তে। এ সম্পর্কে ঝাড়খণ্ড, তেলেঙ্গানা, পাঞ্জাব, ছত্তিশগড়, গুজরাট এবং উত্তরপ্রদেশ সহ কয়েকটি রাজ্যের মুখ্যসচিবদের সঙ্গেও কথা বলেন প্রধানমন্ত্রী। নকশাল হানার আশঙ্কা রয়েছে এ ধরনের কয়েকটি অঞ্চলে বিশেষত, ছত্তিশগড়ের দক্ষিণ বস্তার এলাকায় নির্মল পানীয় জল সরবরাহের কাজে সৌর পাম্প ব্যবহার করা হচ্ছে বলে জানানো হয় প্রধানমন্ত্রীকে। বন্যা পরিস্থিতির মোকাবিলায় প্রস্তুতির প্রসঙ্গে প্রধানমন্ত্রী বলেন, বন্যাপ্রবণ এলাকাগুলিকে চিহ্নিত করার বিষয়টিকে অগ্রাধিকার দেওয়া প্রয়োজন সংশ্লিষ্ট রাজ্যগুলির। এই লক্ষ্যে মহড়া চালানোর পাশাপাশি জলকে কাদামুক্ত করে তোলার পদক্ষেপও গ্রহণ করা উচিত বলে মনে করেন প্রধানমন্ত্রী। তিনি জোর দেন জল সংরক্ষণের ওপরও। une, 2016
শ্রী অজিত যোগীর প্রয়াণে প্রধানমন্ত্রীর শোকবার্তা

প্রধানমন্ত্রী শ্রী নরেন্দ্র মোদী ছত্তিশগড়ের প্রাক্তন মুখ্যমন্ত্রী শ্রী অজিত যোগীর প্রয়াণে শোক জ্ঞাপন করেছেন। এক বার্তায় প্রধানমন্ত্রী বলেছেন, “শ্রী অজিত যোগীজির জনগণকে সেবা করার উৎসাহ ছিল। সেই কারণেই তিনি প্রশাসনিক আধিকারিক ও রাজনৈতিক নেতা হিসেবে কঠোর পরিশ্রম করতেন। উনি গরীব, বিশেষ করে উপজাতি সম্প্রদায়ের মানুষদের জীবনে ইতিবাচক পরিবর্তন আনতে সচেষ্ট ছিলেন। তাঁর মৃত্যতে আমি শোকাহত। তাঁর পরিবারের সদস্যদের সমবেদনা জানাই। তাঁর আত্মার শান্তি কামনা করি।”
প্রধানমন্ত্রী শ্রী নরেন্দ্র মোদী মুম্বাইয়ের মালাড পশ্চিমে কাঠামো ভেঙে ঘটনায় প্রাণহানির ঘটনায় দুঃখ প্রকাশ করেছেন

হতাহতদের জন্য আর্থিক অনুদানের ঘোষণা প্রধানমন্ত্রী শ্রী নরেন্দ্র মোদী মুম্বাইয়ে মালাড পশ্চিমে কাঠামো ভেঙে পড়ার ঘটনায় অনেকের প্রাণহানিতে দুঃখ প্রকাশ করেছেন। প্রধানমন্ত্রী এক ট্যুইটে বলেছেন, “মুম্বাইয়ে মালাড পশ্চিমে কাঠামো ভেঙে পড়ার ঘটনায় অনেকের প্রাণহানিতে ব্যথিত। দুঃখের এই সময়ে শোকসন্তপ্ত পরিবারগুলির প্রতি আমার সমবেদনা। আহতদের দ্রুত আরোগ্য কামনা করি”। প্রধানমন্ত্রী এই দুর্ঘটনায় হতাহতদের জন্য একাকালীন অনুদানের কথা ঘোষণা করেছেন। দুর্ঘটনায় মৃতদের একজন নিকটাত্মীয়কে প্রধানমন্ত্রীর জাতীয় ত্রাণ তহবিল থেকে ২ লক্ষ টাকা এবং আহতদের ৫০ হাজার টাকা করে এককালীন অনুদান দেওয়া হবে।
সরকারি পরিসংখ্যান সম্পর্কে রাষ্ট্রসংঘের মৌলিক নীতি অনুসরণের সিদ্ধান্ত নিল কেন্দ্রীয় মন্ত্রিসভা

রাষ্ট্রসংঘের সরকারি পরিসংখ্যান সম্পর্কিত মৌলিক নীতিগুলি গ্রহণ করার সিদ্ধান্ত নিল কেন্দ্রীয় মন্ত্রিসভা। বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে এই মর্মে একটি প্রস্তাব সর্বসম্মতিক্রমে গৃহীত হয়। সরকারি পরিসংখ্যান সম্পর্কে রাষ্ট্রসংঘের এই মৌলিক নীতিগুলি গৃহীত হলে পেশাদারিত্বের ক্ষেত্রে স্বাধীনতা, নিরপেক্ষতা, দায়বদ্ধতা এবং স্বচ্ছতার বিষয়গুলি সুনিশ্চিত হবে সরকারি পরিসংখ্যান, সংগ্রহ, বিন্যাস ও প্রচারের ক্ষেত্রে। এছাড়াও, এই কাজগুলিকে আন্তর্জাতিক মানেও উন্নীত করা সম্ভব হবে। রাষ্ট্রসংঘের নীতিগুলি অনুসরণ করার ফলে সরকারি পরিসংখ্যান সম্পর্কে একটি জাতীয় নীতিও স্থির করা যাবে। রাষ্ট্রসংঘের নীতিগুলির সঙ্গে সঙ্গতি রেখে ব্যবস্থা, পদ্ধতি ও প্রাতিষ্ঠানিকতার বিকাশ ও উন্নয়নের পক্ষে বিশেষ সহায়ক হয়ে উঠবে জাতীয় নীতিটি।
ইডুক্কির রাজামালাই-এ ভূমিধ্বসে  নিহতদের প্রতি প্রধানমন্ত্রীর শোক জ্ঞাপন; ক্ষতিগ্রস্তদের সাহায্যের ঘোষণা

প্রধানমন্ত্রী শ্রী নরেন্দ্র মোদী ইডুক্কির রাজামালাই-এ ভূমিধ্বসে প্রানহানীর ঘটনায় শোক ব্যক্ত করেছেন। এক ট্যুইটবার্তায় প্রধানমন্ত্রী বলেছেন, “ইডুক্কির রাজামালাই-এ ভূমিধ্বসে প্রাণহানীর ঘটনায় আমি মর্মাহত। দুঃখের এই সময়ে যারা তাঁদের প্রিয়জনকে হারালেন, তাঁদের সমবেদনা জানাই। আহতরা দ্রুত আরোগ্য লাভ করুন। জাতীয় বিপর্যয় মোকাবিলা বাহিনী এবং প্রশাসন ঘটনাস্থলে ক্ষতিগ্রস্তদের সব রকমের সাহায্য করছে।“ প্রধানমন্ত্রী ভূমিধ্বসে নিহতদের পরিবারবর্গকে ‘প্রধানমন্ত্রী জাতীয় ত্রাণ তহবিল’ থেকে এককালীন দুই লক্ষ টাকা ও আহতদের ৫০,০০০টাকা সাহায্য দেবার কথা ঘোষণা করেছেন।
প্রধানমন্ত্রী জাতীয় ডিজিটাল স্বাস্থ্য মিশনের কাজের অগ্রগতির পর্যালোচনা সংক্রান্ত একটি বৈঠকে পৌরোহিত্য করেছেন

এনডিএইচএম স্বাস্থ্যক্ষেত্রে ডিজিটাল প্রযুক্তির প্রয়োগের সুযোগ এনে দেবে এবং নাগরিকরা এর মাধ্যমে বিভিন্ন পরিষেবা পাবেন প্রধানমন্ত্রী শ্রী নরেন্দ্র মোদী জাতীয় ডিজিটাল স্বাস্থ্য মিশনের অগ্রগতির পর্যালোচনার জন্য একটি উচ্চপর্যায়ের বৈঠকে পৌরোহিত্য করেছেন। ১৫ আগস্ট স্বাধীনতা দিবসের ভাষণে প্রধানমন্ত্রী এনডিএইচএম-এর সূচনা করেন। এরপর ডিজিটাল মডিউল এবং নিবন্ধীকরণ সংক্রান্ত কাজের উদ্যোগ নেওয়া হয়। এই মিশন ৬টি কেন্দ্রশাসিত অঞ্চলে কাজ শুরু করেছে। এ পর্যন্ত ১১ লক্ষ ৯০ হাজারের মতো স্বাস্থ্য সংক্রান্ত পরিচয়পত্র তৈরি করা হয়েছে। এই প্ল্যাটফর্মে ৩ হাজার ১০৬ জন চিকিৎসক ও ১ হাজার ৪৯০ রকমের সুবিধা নিবন্ধীকৃত হয়েছে। ইউনিফায়েড হেল্থ ইন্টারফেস (ইউএইচআই) হল একটি সহজে ব্যবহারযোগ্য তথ্যপ্রযুক্তির ব্যবস্থাপনা যেখানে ডিজিটাল পদ্ধতিতে স্বাস্থ্য পরিষেবা নিশ্চিত করা হবে। এই ইন্টারফেসে সরকারি ও বেসরকারী ব্যবস্থা যুক্ত থাকবে। এখানে একটি অ্যাপ তৈরি করা হয়েছে যেটি জাতীয় ডিজিটাল স্বাস্থ্য ব্যবস্থার অঙ্গ। এর মাধ্যমে ব্যবহারকারী প্রয়োজনীয় স্বাস্থ্য পরিষেবার খোঁজ করতে পারবেন, পরিষেবার সুবিধা পাওয়ার জন্য বুকিং করবেন এবং টেলি-কনসালটেশন অথবা নমুনা পরীক্ষার জন্য প্রয়োজনীয় সুবিধা এখান থেকে পাবেন। নাগরিকদের ব্যবহারের জন্য ডিজিটাল পদ্ধতিতে উদ্ভাবনমূলক বিভিন্ন প্রযুক্তি এই মিশনের যুক্ত করা হচ্ছে। এর ফলে দেশজুড়ে স্বাস্থ্য পরিকাঠামো ও মানব সম্পদ যথাযথভাবে ব্যবহার করা যাবে। ন্যাশনাল পেমেন্ট কর্পোরেশন অফ ইন্ডিয়া যে ইউপিআই বৈদ্যুতিন ভাউচার উদ্ভাবন করেছে বৈঠকে সেটি নিয়েও আলোচনা হয়েছে। ডিজিটাল পেমেন্টের সুবিধা, ব্যবহারকারীরা এই অ্যাপের সাহায্যে পাবেন। এর ফলে আর্থিক লেনদেনে সুবিধা হবে। বিভিন্ন সরকারি প্রকল্পের যথাযথভাবে ব্যবহার এবং ইউপিআই বৈদ্যুতিন ভাউচার স্বাস্থ্য ক্ষেত্রে ব্যবহার করা যাবে। এনডিএইচএম-এর আওতায় বিভিন্ন উদ্যোগ যাতে দ্রুত কার্যকর হয় প্রধানমন্ত্রী সেই নির্দেশ বৈঠকে দিয়েছেন। তিনি বলেছেন এনডিএইচএম নাগরিকদের বিপুল সংখ্যক স্বাস্থ্য পরিষেবার সুযোগ এনে দেওয়ায় সহজ জীবনযাত্রার সুবিধা হবে। শ্রী মোদী বলেন, প্রযুক্তির ব্যবহার এবং নিবন্ধীকরণ এই মিশনের গুরুত্বপূর্ণ উপাদান। এই প্ল্যাটফর্মের সুফল তখনই বোঝা যাবে যখন দেশের প্রতিটি প্রান্তের নাগরিকরা চিকিৎসকের সঙ্গে টেলিফোনের মাধ্যমে পরামর্শ নিতে পারবেন, পরীক্ষাগারের সুবিধা পাবেন, নমুনা পরীক্ষার রিপোর্ট বা স্বাস্থ্য সংক্রান্ত কোনো নথি ডিজিটাল পদ্ধতিতে চিকিৎসকের কাছে পাঠাতে পারবেন এবং সব ধরণের পরিষেবার জন্য আর্থিক লেনদেন ডিজিটাল পদ্ধতিতে করতে পারবেন। প্রধানমন্ত্রী এনএইচএ, স্বাস্থ্য ও পরিবার কল্যাণ মন্ত্রক এবং বৈদ্যুতিন ও তথ্যপ্রযুক্তি মন্ত্রককে সমন্বয় বজায় রেখে এই কাজ করার নির্দেশ দিয়েছেন।
কৃষি-বাণিজ্যের অনুকূল বাতাবরণ গড়ে তুলতে পারস্পরিক সহযোগিতার লক্ষ্যে ভারত ও মালদ্বীপের মধ্যে স্বাক্ষরিত সমঝোতাপত্রে মন্ত্রিসভার সায়

কৃষি-বাণিজ্যের অনুকূল বাতাবরণ গড়ে তুলতে পারস্পরিক সহযোগিতার লক্ষ্যে ভারতের কৃষি ও কৃষক-কল্যাণ মন্ত্রক এবং মালদ্বীপের মৎস্যচাষ, সামুদ্রিক সম্পদ ও কৃষি মন্ত্রকের মধ্যে স্বাক্ষরিত মউ বা সমঝোতাপত্রে কেন্দ্রীয় মন্ত্রিসভার কর্মপরবর্তী অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে এই বিষয়ে সিদ্ধান্ত হয়। উল্লেখ করা যেতে পারে, গত বছরের ১৭ই ডিসেম্বর মালদ্বীপের রাষ্ট্রপতির ভারত সফরের সময়ে ঐ সমঝোতাপত্রটি স্বাক্ষরিত হয়েছিল। এই মউ স্বাক্ষরের ফলে, কৃষি-বাণিজ্যের অনুকূল বাতাবরণ গড়ে তুলতে পারস্পরিক সহযোগিতার পাশাপাশি, কৃষি সুমারি, কৃষি-বাণিজ্য, সুসংহত চাষাবাদ পদ্ধতি, কৃষি সেচ, উন্নতমানের বীজ, মাটির স্বাস্থ্য বজায় রাখা, গবেষণা, স্থানীয় কৃষি-বাণিজ্য ব্যবস্থার মানোন্নয়ন তথা খাদ্য নিরাপত্তা ও পুষ্টি, জলবায়ু উপযোগী কৃষি ব্যবস্থা গড়ে তোলা, পোকামাকড়ের আক্রমণ নিয়ন্ত্রণে উপযুক্ত ব্যবস্থা গড়ে তোলার মতো বিষয়গুলিতে বোঝাপড়া আরও বৃদ্ধি পাবে। পারস্পরিক সহযোগিতার লক্ষ্যে পরিকল্পনা রচনা এবং তার রূপায়ণে উভয় পক্ষের মধ্যে একটি যৌথ কর্মীগোষ্ঠী গঠন করা হবে। এই কর্মীগোষ্ঠী রূপায়ণের কাজ তদারকি করবে।
কেন্দ্রীয় মন্ত্রিসভা গবেষণা ক্ষেত্রে সহযোগিতার জন্য ইন্ডিয়ান ইনস্টিটিউট অব স্পেস সায়েন্স অ্যান্ড টেকনোলজি (আইআইএসটি) এবং নেদারল্যান্ডসের দ্য ডেলফ্ট ইউনিভার্সিটি অফ টেকনোলজি (টিইউ ডেলফ্ট) -এর মধ্যে সমঝোতা পত্র স্বাক্ষরে অনুমোদন দিয়েছে

নতুন দিল্লি,৪ আগস্ট, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভা শিক্ষার্থী ও শিক্ষক- শিক্ষিকাদের যুক্ত করে শিক্ষামূলক এবং গবেষণা কাজের ক্ষেত্রে সহযোগিতার জন্য ইন্ডিয়ান ইনস্টিটিউট অব স্পেস সায়েন্স অ্যান্ড টেকনোলজি (আইআইএসটি) এবং নেদারল্যান্ডসের দ্য ডেলফ্ট ইউনিভার্সিটি অব টেকনোলজি (টিইউ ডেলফ্ট) -এর মধ্যে সমঝোতা পত্রে স্বাক্ষরে অনুমোদন দিয়েছে।চলতি বছরের গত ৯ এপ্রিল এবং ১৭ মে উভয় প্রতিষ্ঠানের মধ্যে ইমেল মারফত এই সমঝোতা স্বাক্ষরিত হয়। সমঝোতা পত্রের বিস্তারিত বিষয়: ১)শিক্ষার্থী বিনিময় কর্মসূচি: উভয় পক্ষ স্নাতক, স্নাতকোত্তর এবং ডক্টরেট পর্যায়ে শিক্ষার্থী বিনিময় করতে পারবে। এমনকি উভয় পক্ষ পারস্পরিক আলোচনা চালাতে এবং গবেষণা ক্ষেত্রের বিষয়ে সিদ্ধান্ত গ্রহণ ও প্রকল্পের আওতায় ঋণদানের পরিমাণ নির্ধারণ করতে পারবে। ২)দ্বৈত ডিগ্রি/দ্বৈত ডিগ্রি কর্মসূচি: প্রাক-স্নাতক বা স্নাতকোত্তর ডিগ্রি প্রদানের জন্য উভয় পক্ষ শিক্ষার্থীদের বিশেষ পাঠ্যক্রমগুলির বিকাশসাধন করতে পারবে। ৩)ইন্টার্নশিপ এবং প্রকল্পের কাজ: উভয় পক্ষ ইঞ্জিনিয়ারিং প্রকল্পে অ্যাসাইনমেন্টের ক্ষেত্রে গবেষণার বিষয়ে পরিকল্পনা এবং বিকাশসাধন করতে পারবে। শিক্ষার্থীরা প্রয়োজনে সহযোগী প্রতিষ্ঠানে পড়াশোনা চালানোকালীন স্বল্পমেয়াদী এবং দীর্ঘমেয়াদী পাঠ্যক্রম হিসেবে তা গ্রহণ করতে পারবে। ৪)শিক্ষক- শিক্ষিকা বিনিময়: উভয় প্রতিষ্ঠান পাঠ্যক্রমের বিষয়বস্তু যৌথভাবে তৈরি করতে পারবে।প্রয়োজনে সহযোগী প্রতিষ্ঠানের মধ্যে শিক্ষক- শিক্ষিকা বিনিময় কর্মসূচি চালানো যাবে। ৫) যৌথ গবেষণা: উভয় প্রতিষ্ঠানের সদস্যরা নির্ধারিত সময়সীমার মধ্যে যৌথ স্বার্থে সাধারণ বিষয়ে গবেষণা কর্মসূচি স্থির করতে পারবেন। সুফল: এই চুক্তি স্বাক্ষর হওয়ায় উভয় প্রতিষ্ঠানের মধ্যে শিক্ষক- শিক্ষিকা এবং শিক্ষার্থী ও গবেষকদের বিনিময়,যৌথ গবেষণা চালানো,গবেষণার বিষয়বস্তু প্রকাশে সুবিধা হবে। দ্য ডেলফ্ট ইউনিভার্সিটি অব টেকনোলজি (টিইউ ডেলফ্ট)হল নেদারল্যান্ডসের একটি প্রাচীনতম এবং বৃহত্তম বিশ্ববিদ্যালয়।তাই এই প্রতিষ্ঠানের সঙ্গে সমঝোতা গড়ে ওঠায় বিজ্ঞান ও প্রযুক্তির ক্ষেত্রে গবেষণায় এক নতুন দিশা পাওয়া যাবে এবং দেশের বিভিন্ন বিভাগ ও ক্ষেত্র উপকৃত হবে।
পবিত্র আষাঢ় পূর্ণিমা উপলক্ষে প্রধানমন্ত্রী ভগবান বুদ্ধের মহান শিক্ষাদানকে স্মরণ করেছেন

নতুনদিল্লি, ১৩ই জুলাই, ২০২২ প্রধানমন্ত্রী শ্রী নরেন্দ্র মোদী পবিত্র আষাঢ় পূর্ণিমা উপলক্ষে দেশবাসীকে শুভেচ্ছা জানিয়েছেন। তিনি ভগবান বুদ্ধের মহান শিক্ষাদানকেও স্মরণ করেছেন। এক ট্যুইট বার্তায় প্রধানমন্ত্রী বলেছেন, “পবিত্র আষাঢ় পূর্ণিমা উপলক্ষে শুভেচ্ছা জানাই। আমরা ভগবান বুদ্ধের মহান শিক্ষাদানকে স্মরণ করি এবং ন্যায় ও অন্যের দু;খে সহানুভূতিশীল সমাজ গঠনের জন্য তাঁর উপদেশ কার্যকর করতে আমরা অঙ্গীকারবদ্ধ”।
প্রধানমন্ত্রী আগামীকাল উত্তরপ্রদেশের গোরক্ষপুরে পিএম-কিষাণ প্রকল্পের সূচনা করবেন

প্রধানমন্ত্রী শ্রী নরেন্দ্র মোদী আগামীকাল (২৪ ফেব্রুয়ারি) উত্তরপ্রদেশের গোরক্ষপুর সফর করবেন। তিনি সেখান থেকে ‘পিএম-কিষাণ’ প্রকল্পের সূচনা করবেন। গোরক্ষপুরে ফার্টিলাইজার কর্পোরেশনের মাঠে প্রধানমন্ত্রী ‘পিএম-কিষাণ’ প্রকল্পের সূচনা করবেন এবং নির্দিষ্ট কয়েকজন কৃষককে প্রথম কিস্তির অর্থ হিসেবে বৈদ্যুতিন উপায়ে ২,০০০ টাকা হস্তান্তর করবেন। এই অনুষ্ঠানের মধ্য দিয়ে ‘পিএম-কিষাণ’ প্রকল্পের সুচনা ঘটবে। প্রকল্পের আওতায় প্রধানমন্ত্রী শ্রী মোদী কয়েকজন কৃষকের হাতে শংসাপত্র তুলে দেবেন। এছাড়াও, ভিডিও সম্মেলনের মাধ্যমে প্রকল্পের সুবিধাভোগী কয়েকজন কৃষকের সঙ্গে মতবিনিময় করবেন। প্রধানমন্ত্রী কিষাণ সম্মান নিধি যোজনা (পিএম কিষাণ) ২০১৯-২০-র অন্তর্বর্তী বাজেটে গত ১ ফেব্রুয়ারি ‘প্রধানমন্ত্রী কিষাণ সম্মান নিধি যোজনা’ (পিএম-কিষাণ)-র কথা ঘোষণা করা হয়। প্রকল্পের আওতায় ২ হেক্টর পর্যন্ত জমির মালিকানা রয়েছে এমন ক্ষুদ্র ও প্রান্তিক কৃষকদের বার্ষিক ৬,০০০ টাকা দেওয়া হবে। মোট তিন কিস্তিতে ২,০০০ টাকা করে এই অর্থ কৃষকদের অ্যাকাউন্টে সরাসরি জমা করে দেওয়া হবে। সরাসরি সুবিধা হস্তান্তর ব্যবস্থার মাধ্যমে প্রতি কিস্তির টাকা অ্যাকাউন্টে জমা পড়বে। এমনকি, এই ব্যবস্থার ফলে সমগ্র প্রক্রিয়ায় যেমন স্বচ্ছতা আসবে, তেমনই কৃষকদের সময়ও সাশ্রয় হবে। ক্ষুদ্র ও প্রান্তিক কৃষকদের আয় বাড়াতেই এই প্রকল্প চালু করা হয়েছে। মনে করা হচ্ছে, প্রকল্পের ফলে ১২ কোটিরও বেশি ক্ষুদ্র ও প্রান্তিক কৃষক লাভবান হবেন। আধুনিক কৃষি পদ্ধতি এবং সাজসরঞ্জাম সংগ্রহের ক্ষেত্রে ক্ষুদ্র ও প্রান্তিক চাষিদের আর্থিক চাহিদা মেটানোর এক পরিপূরক ব্যবস্থা হিসেবে ‘পিএম-কিষাণ’ প্রকল্পের সূচনা। এই প্রকল্পের ফলে মহাজনদের যাতাকল থেকে কৃষকদের মুক্তি ঘটবে। একইসঙ্গে কৃষিকাজের সঙ্গে তাঁদের যোগসূত্র উত্তরোত্তর বৃদ্ধি পাবে। ভারত সরকারের ১০০ শতাংশ তহবিলপুষ্ট কেন্দ্রীয় স্তরের প্রকল্প হল ‘পিএম-কিষাণ’। বৈধ সুবিধাভোগীদের কাছে সুযোগ-সুবিধা হস্তান্তরের লক্ষ্যে গত ১ ডিসেম্বর থেকে এই প্রকল্প কার্যকর হচ্ছে। প্রকল্পের নীতি-নির্দেশিকা অনুযায়ী, বৈধ কৃষক পরিবারগুলিকে চিহ্নিতকরণের দায়িত্ব রাজ্য সরকার ও কেন্দ্রশাসিত প্রশাসনগুলির। প্রতি বছর তিন কিস্তির মাধ্যমে সুনিশ্চিত অর্থ সহায়তা প্রদানের লক্ষ্যে ভারতে ক্ষুদ্র ও প্রান্তিক কৃষকদের জীবনযাত্রার মানোন্নয়নে ‘পিএম-কিষাণ’ প্রকল্প এক বিপ্লবের সূচনা করতে চলেছে। সরাসরি সুবিধা হস্তান্তরের মাধ্যমে এই প্রকল্পের রূপায়ণের ফলে উপভোক্তার ব্যাঙ্ক অ্যাকাউন্টে সরাসরি অর্থ জমা পড়বে। এর ফলে, মধ্যস্বত্ত্বভোগীদের হস্তক্ষেপ এবং দুর্নীতি দূর হবে। এককালীন ঋণ মকুব হিসেবে ‘পিএম-কিষাণ’ প্রকল্প ক্ষুদ্র ও প্রান্তিক কৃষকদের মর্যাদাপূর্ণ জীবনযাপনের উপযোগী হয়ে উঠবে। দীর্ঘমেয়াদি ভিত্তিতে এই প্রকল্প কৃষকদের কাজের খোঁজে অন্যত্র যাওয়া রোধ করবে, এমনকি, কৃষি উৎপাদনশীলতা বাড়বে। প্রধানমন্ত্রী গোরক্ষপুরে একাধিক উন্নয়নমূলক প্রকল্পের শিলান্যাস বা জাতির উদ্দেশে উৎসর্গ করবেন। এই উপলক্ষে এক জনসভাতেও তিনি ভাষণ দেবেন। গোরক্ষপুরে প্রধানমন্ত্রী যে সমস্ত প্রকল্পের সূচনা করবেন তার মধ্যে গ্যাস পরিকাঠামো থেকে স্বাস্থ্য পরিষেবা সংক্রান্ত বিভিন্ন কর্মসূচি রয়েছে। উত্তরপ্রদেশের মানুষ এই প্রকল্পগুলি থেকে ব্যাপক লাভবান হবেন বলে আশা করা হচ্ছে।
স্বল্পমেয়াদি কৃষি ঋণের ক্ষেত্রে নভেম্বরও ডিসেম্বর মাসের সুদ মকুব  : কর্মপরবর্তী অনুমোদন কেন্দ্রীয় মন্ত্রিসভার

সমবায় ব্যাঙ্কগুলি থেকে স্বল্পমেয়াদি কৃষি ঋণ গ্রহণের ক্ষেত্রে ২০১৬-রনভেম্বর ও ডিসেম্বর – এই দুটি মাসের সুদ রেহাইয়ের প্রস্তাবে আজ কর্মপরবর্তীঅনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত মন্ত্রিসভার বৈঠকে এই সিদ্ধান্ত গ্রহণের পরিপ্রেক্ষিতে নাবার্ডের মাধ্যমেসমবায় ব্যাঙ্কগুলিতে যে অতিরিক্ত অর্থ লগ্নি করা হয়েছিল তার সুদের ক্ষেত্রেওসরকারি সহায়তাদানের বিষয়টিতে মঞ্জুরি দেওয়া হল। মন্ত্রিসভার এই সিদ্ধান্ত গ্রহণের ফলে সমবায় ব্যাঙ্কগুলি থেকে দেশের যেসমস্ত কৃষক স্বল্পমেয়াদে ঋণ সংগ্রহ করেছিলেন তাঁরা বিশেষভাবে উপকৃত হবেন। নভেম্বর ও ডিসেম্বর মাসে প্রদত্ত ঋণের ক্ষেত্রে সুদ মকুব করে দেওয়ায় অতিরিক্তআর্থিক সম্পদের যোগান দেওয়া হবে সমবায় ব্যাঙ্কগুলিকে। নাবার্ডের মাধ্যমেই এইআর্থিক সম্পদের যোগান দেওয়া হবে বলে সিদ্ধান্ত গ্রহণ করাহয়েছে।
আসন্ন রিও অলিম্পিকে সম্ভাব্য ভারতীয় ক্রীড়া প্রতিনিধিদলের সঙ্গে মিলিত হবেন প্রধানমন্ত্রী

আসন্ন রিও অলিম্পিকে অংশগ্রহণকারী ভারতীয় ক্রীড়াবিদদের সঙ্গে সোমবার দেখা করবেন প্রধানমন্ত্রী শ্রী নরেন্দ্র মোদী। নয়াদিল্লির মানেকশ’ সেন্টারে সম্ভাব্য ভারতীয় ক্রীড়া প্রতিনিধিদলের সঙ্গে মিলিত হবেন তিনি। রিও অলিম্পিকের জন্য এ পর্যন্ত ১৩টি ক্ষেত্র থেকে নির্বাচিত হয়েছেন ১০০ জনের মতো ভারতীয় খেলোয়াড়। সম্ভাব্য ক্রীড়া প্রতিনিধিদলের সঙ্গে এক ব্যক্তিগত আলাপচারিতায় মিলিত হবেন প্রধানমন্ত্রী। বিশ্বের বৃহত্তম ক্রীড়া মঞ্চে তাঁদের সাফল্যও কামনা করবেন তিনি।
বিশ্ব পরিবেশ দিবসেপরিবেশপ্রেমীদের শুভেচ্ছা ও অভিনন্দন প্রধানমন্ত্রীর

বিশ্বপরিবেশ দিবস উপলক্ষে এক বার্তায় প্রধানমন্ত্রী শ্রী নরেন্দ্র মোদী বলেছেন যে আজকেরদিনটি হল পরিবেশ সুরক্ষার কাজে আমাদের অঙ্গীকার পুনরুচ্চারণের এক যথার্থ সময়। এইগ্রহকে আরও ভালোভাবে বাসযোগ্য করে তোলার কাজেও প্রতিশ্রুতি পালনের দিনটি হল আজই। পরিবেশেসুরক্ষার কাজে দৃঢ় সঙ্কল্প নিয়ে যাঁরা এগিয়ে এসেছেন, তাঁদের অভিবাদন জানিয়েছেনপ্রধানমন্ত্রী। শুভেচ্ছা জানিয়েছেন সেই সমস্ত সংস্থা ও সংগঠনের প্রতি যারা পরিবেশসুরক্ষার কাজে কৃতসঙ্কল্প। প্রধানমন্ত্রীশ্রী মোদী তাঁর পরিবেশ দিবসের বার্তায় বলেছেন : “পরিবেশসুরক্ষা এবং এক উন্নততর পৃথিবী গড়ে তোলার লক্ষ্যে আমাদের সঙ্কল্পের পুনরুচ্চারণেরএক সঠিক মুহূর্ত হল বিশ্ব পরিবেশ দিবস। পরিবেশসুরক্ষার কাজে যে সমস্ত ব্যক্তি ও সংগঠন সদা সচেষ্ট, তাদের সকলকেই জানাই আমারসম্মান ও অভিবাদন। এ বছরপরিবেশ দিবসের ভাবনা হল ‘প্রকৃতির সঙ্গে মানুষের সহাবস্থান’। এর অর্থ আর অন্যকিছুই নয়, আমাদের পরস্পরের মধ্যে সংযোগ ও যোগাযোগ রক্ষা করে চলা।”
আগ্রা – লক্ষ্ণৌ এক্সপ্রেসওয়ের দুর্ঘটনায় নিহত যাত্রীদের পরিবারের প্রতি প্রধানমন্ত্রী শোক প্রকাশ

প্রধানমন্ত্রী শ্রী নরেন্দ্র মোদী আগ্রা – লক্ষ্ণৌ এক্সপ্রেসওয়ে’তে দুর্ঘটনায় নিহত যাত্রীদের পরিবারের প্রতি শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, “আগ্রা – লক্ষ্ণৌ এক্সপ্রেসওয়ে’তে দুর্ঘটনায় যাত্রীদের প্রাণহানির খবরে আমি অত্যন্ত মর্মাহত। নিহতদের পরিবার-পরিজনের প্রতি আমার অশেষ সমবেদনা”। তিনি আরও বলেন, “এই দুর্ঘটনায় যাঁরা আহত হয়েছেন, আমি তাঁদের দ্রুত আরোগ্য কামনা করি”।
শিবাজী জয়ন্তীতে ছত্রপতি শিবাজী মহারাজকে প্রধানমন্ত্রীর শ্রদ্ধাঞ্জলী

নয়াদিল্লি, ১৯ ফেব্রুয়ারি, ২০১৫ শিবাজী জয়ন্তীতে ছত্রপতি শিবাজী মহারাজ`কে শ্রদ্ধা জানালেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেন, “সাহস ও শৌর্যের প্রতীক এবং ভারতের গৌরব ছত্রপতি শিবাজী মহারাজ`কে শিবাজী জয়ন্তীতে আমার প্রণাম। শিবাজী মহারাজ রণক্ষেত্রে নিজের শক্তি প্রদর্শন করেছিলেন এবং প্রশাসনিক ক্ষেত্রেও দক্ষতার ছাপ রেখেছিলেন। সুশাসনের মাধ্যমে তিনি বহু মানুষের জীবনকে প্রভাবিত করেছিলেন। ছত্রপতি শিবাজীর জীবন আমাদের সর্বদাই অনুপ্রাণীত করে।”
কেন্দ্রীয় মন্ত্রিসভা এনএইচএআই-কে পরিকাঠামো বিনিয়োগ অছি গঠন এবং জাতীয় সড়ক প্রকল্পে বিনিয়োগে অধিকার দিল

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা সড়ক পরিবহন এবং জাতীয় মন্ত্রকের প্রস্তাবে অনুমোদন দিল যার ফলে ভারতের জাতীয় সড়ক কর্তৃপক্ষ এনএইচএআই-কে পরিকাঠামো বিনিয়োগ অছি গঠনে অধিকার দেওয়া হল। সেবি-র নীতি নির্দেশিকা মেনেই এটি গঠিত হবে। এরফলে এনএইচএআই সম্পূর্ণ হওয়া জাতীয় সড়ক যেখানে অন্তত এক বছর মাশুল গৃহিত হয়েছে, তার আর্থিক দায়দায়িত্ব পাবে। নির্দিষ্ট সড়কগুলিতে টোল বসাবার অধিকার থাকবে এনএইচএআই-এর হাতে। এই প্রস্তাবের ফলে ভারতের সড়ক বাজারে মূলধনের যোগান বাড়বে, কারণ লগ্নিকারীরা নির্মাণের ঝুঁকি নিতে চাননা। তাঁরা এমন সম্পত্তিতেই বিনিয়োগ করতে আগ্রহী, যা তাঁদের দীর্ঘমেয়াদে সুফল দেবে। খুচরো গৃহ সঞ্চয় এবং মিউচুয়াল ফান্ড পিএসআরডিএ প্রভৃতি বিশেষ প্রতিষ্ঠানগুলি পরিকাঠামোয় লগ্নি করবে ইনভিটের মাধ্যমে। একটি অর্থনীতির জীবনরেখা রাস্তা এবং সড়ক। দূর দূরান্তের এলাকা সংযুক্ত হয় এর দ্বারা। এক জায়গা থেকে সহজেই অন্য জায়গায় পরিবহণ করা যায়। ব্যবসা-বাণিজ্যের পাশাপাশি, এক একটি অঞ্চলের সার্বিক অর্থনীতির উন্নয়ন ঘটে। ২০১৭ অক্টোবর ভারত সরকার ভারতমালা পরিযোজনা শুরু করেছিল। লক্ষ্য ছিল ৫ লক্ষ ৩৫ হাজার কোটি টাকা লগ্নি করে ২৪ হাজার ৮০০ কিলোমিটার রাস্তার উন্নয়ন। ভারতমালার মতো এত বিশাল আকারের কর্মসূচির জন্য প্রতিটি প্রকল্প নির্দিষ্ট সময়ের মধ্যে সম্পন্ন করতে এনএইচএআই-এর প্রয়োজন যথেষ্ঠ অর্থের। সেইজন্য কার্যকর উপায় খুঁজতে এই প্রস্তাব করা হয়। এনএইএআই-এর তহবিলের পরিমাণ সীমিত হওয়ায় এই নতুন অভিনব অর্থ বিনিয়োগের ব্যবস্হা জরুরি। ২০১৮-১৯এর বাজেট বক্তৃতায় তদানিন্তন অর্থমন্ত্রী এই প্রস্তাব রেখেছিলেন। অভিজ্ঞতার ওপর ভিত্তি করে এনএইচএআই সক্রিয়ভাবে এই পরিকাঠামো বিনিয়োগ অছি তৈরি করতে স্বচেষ্ট। মূলধনী বাজারের মাধ্যমে অতিরিক্ত বিনিয়োগ টানার জন্য। ১৮৮২র ইন্ডিয়ান ট্রাস্ট অ্যাক্টের অধীনে এই ট্রাস্টটি গঠিত হবে। সেবির ২০১৪র বিধি নির্দেশিকা মাফিক।
ডঃ এপিজে আব্দুল কালামের জন্মদিনে প্রধানমন্ত্রীর শ্রদ্ধার্ঘ

নতুনদিল্লি, ১৫ই অক্টোবর, ২০২১ প্রধানমন্ত্রী শ্রী নরেন্দ্র মোদী ডঃ এপিজে আব্দুল কালামকে তাঁর জন্মদিনে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন, “ মিসাইলম্যান হিসেবে বিখ্যাত প্রাক্তন রাষ্ট্রপতি ডঃ এপিজে আব্দুল কালামের জন্মদিনে তাঁকে সশ্রদ্ধ প্রণাম জানাই। ভারতকে ক্ষমতাশালী, সমৃদ্ধ ও শক্তিশালী করে তুলতে তিনি তাঁর জীবন উৎসর্গ করেছিলেন। দেশবাসীর কাছে তিনি সর্বদা অনুপ্রেরণার উৎস হয়ে থাকবেন।“
“মোদী@২০ : ড্রিমস মিট ডেলিভারি” সম্পর্কে বিশিষ্ট লেখকদের বক্তব্য

নতুন দিল্লি, ১৩ মে, ২০২২ “মোদী@২০ : ড্রিমস মিট ডেলিভারি” বইয়ের বিভিন্ন অধ্যায়ে বিশিষ্ট লেখকেরা তাঁদের অভিজ্ঞতা ও বিষয়বস্তু সম্পর্কে বর্ণনা দিয়েছেন। উপরাষ্ট্রপতি শ্রী এম ভেঙ্কাইয়া নাইডু সম্প্রতি এই বইটি প্রকাশ করেছেন। এই বইয়ে ২২টি ক্ষেত্রে বিশেষজ্ঞদের মাধ্যমে ২১টি নিবন্ধের সংকলন তুলে ধরা হয়েছে। এখানে গুজরাটের মুখ্যমন্ত্রী এবং পরে দেশের প্রধানমন্ত্রী হিসেবে রাজ্য ও জাতীয় স্তরে সরকারের শীর্ষে থেকে ২০ বছর সময়কাল ধরে প্রধানমন্ত্রী শ্রী নরেন্দ্র মোদীর চিন্তাভাবনা ও কর্মক্ষমতার বিভিন্ন দিক উঠে এসেছে। প্রধানমন্ত্রীর কার্যালয় থেকে ‘দ্য ইয়ুথ চ্যানেল’ নিউ ইন্ডিয়া জংশনের করা ট্যুইটের ব্যাখ্যায় পুনরায় ট্যুইট করা হয়েছে। ব্যাখ্যার ভিডিও সম্বলিত ট্যুইটগুলি নীচে দেওয়া হয়েছে। “ভারতের বিশিষ্ট ব্যাডমিন্টন খেলোয়াড় ও ডাবল অলিম্পিক পদক জয়ী @Pvsindhu1 “মোদী@২০ : ড্রিমস মিট ডেলিভারি” বইয়ে, তাঁর অধ্যায়ে তিনি বলেছেন, প্রধানমন্ত্রী হলেন একজন অবিসংবাদিত যুব আইকন। এবিষয়ে তিনি অসাধারণ যুক্তি তুলে ধরেছেন।” “@isolaralliance –এর অধিকর্তা অজয় মাথুর “মোদী@২০ : ড্রিমস মিট ডেলিভারি” বইয়ে, তাঁর অধ্যায়ে প্রধানমন্ত্রী শ্রী মোদী কীভাবে পরিবেশগত সুরক্ষা ও প্রয়োজনীয় উন্নয়ন উভয় ক্ষেত্র পরিচালনা করেন, তা আকর্ষণীয় ব্যাখ্যার মাধ্যমে তুলে ধরেছেন।” “বিশিষ্ট লেখক ভগীরথ প্রয়াসী @authoramish “মোদী@২০ : ড্রিমস মিট ডেলিভারি” বইয়ে, তাঁর অধ্যায়ে ভারতের সাংস্কৃতিক ও সভ্যতাগত ঐতিহ্য সংরক্ষণ এবং পুনরুজ্জীবিনের ক্ষেত্রে প্রধানমন্ত্রী শ্রী মোদীর ভূমিকা বর্ণনা করেছেন।” “অসামান্য অভিনেতা @Anupam/
সামুদ্রিক ঘূর্ণিঝড় আমফান – এর প্রেক্ষিতে উদ্ভূত পরিস্থিতি খতিয়ে দেখতে আগামীকাল পশ্চিমবঙ্গ ও ওডিশা সফরে প্রধানমন্ত্রী

অতিপ্রবল সামুদ্রিক ঘূর্ণিঝড় আমফান – এর প্রেক্ষিতে উদ্ভূত পরিস্থিতি খতিয়ে দেখতে প্রধানমন্ত্রী শ্রী নরেন্দ্র মোদী আগামীকাল পশ্চিমবঙ্গ ও ওডিশা সফর করবেন। প্রধানমন্ত্রীর কার্যালয়ের এক ট্যুইটে বলা হয়েছে, “আগামীকাল প্রধানমন্ত্রী @narendramodi অতিপ্রবল সামুদ্রিক ঘূর্ণিঝড় আমফান – এর প্রেক্ষিতে উদ্ভূত পরিস্থিতি পর্যালোচনায় পশ্চিমবঙ্গ ও ওডিশা সফর করবেন। ঘূর্ণিঝড় ক্ষতিগ্রস্ত এলাকাগুলি তিনি আকাশপথে ঘুরে দেখবেন এবং এক পর্যালোচনা বৈঠকে যোগ দেবেন। এই বৈঠকে ত্রাণ ও পুনর্বাসনের বিষয়গুলি নিয়ে আলোচনা হবে”।
প্রধানমন্ত্রীর সঙ্গে সাক্ষাৎ করলেন কেন্টাকির গভর্নর

গুজরাটের গান্ধীনগরে আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন কেন্টাকির গভর্নর শ্রী ম্যাট কেভিন। প্রধানমন্ত্রী এই প্রেক্ষিতে বাণিজ্য ও বিনিয়োগের অন্যান্য ক্ষেত্রে ভারত ও মার্কিন যুক্তরাষ্ট্রের মধ্যে ক্রমবর্ধমান এবং সমঅভিমুখী এবং অংশীদারিত্ব বৃদ্ধির উল্লেখ করেন। ভারতের উৎপাদন ক্ষেত্রে মার্কিন বিনিয়োগ বৃদ্ধিকে তিনি স্বাগত জানান। মেক ইন ইন্ডিয়া কর্মসূচী সুযোগ গ্রহণের জন্য মার্কিন সংস্হাগুলিকেও তিনি অনুরোধ করেন। শ্রী কেভিন প্রধানমন্ত্রীকে এই প্রেক্ষিতে কেন্টাকি ও ভারতের মধ্যে বাণিজ্য ও বিনিয়োগের অগ্রগতির বিষয়ে অবহিত করেন। ব্যবসা ও বিনিয়োগ ক্ষেত্রে ভারতীয় পেশাদারদের মার্কিন যুক্তরাষ্ট্রে তথা কেন্টাকিতে আরও বেশি করে অংশগ্রহণকে স্বাগত জানান শ্রী কেভিন। /
অস্ট্রেলিয়ার প্রধানমন্ত্রী মিঃ স্কট মরিসনের সঙ্গে প্রধানমন্ত্রী নরেন্দ্র মোদীর টেলিফোনে কথপোকথন

প্রধানমন্ত্রী শ্রী নরেন্দ্র মোদী আজ অস্ট্রেলিয়ার প্রধানমন্ত্রী মিঃ স্কট মরিসনের সঙ্গে টেলিফোনে কথা বলেন। অস্ট্রেলিয়ায় দীর্ঘদিন ধরে দাবানলের দরুণ প্রাণহানি ও সম্পত্তির ক্ষয়ক্ষতির ঘটনায় প্রধানমন্ত্রী সব ভারতবাসীর পক্ষ থেকেগভীর সমবেদনা জানান। এই অপ্রত্যাশিত প্রাকৃতিক বিপর্যয়ে অস্ট্রেলিয়াবাসীর প্রতি ভারতের সমর্থনের কথাও তিনি জানান। সাম্প্রতিক বছরগুলিতে দুই দেশের মধ্যে সম্পর্কের অগ্রগতিতে সন্তোষ প্রকাশ করে প্রধানমন্ত্রী অস্ট্রেলিয়ার সঙ্গে কৌশলগত অংশীদারিত্ব বৃদ্ধিতে ভারতের অঙ্গীকার পুনর্ব্যক্ত করেন। এ প্রসঙ্গে অস্ট্রেলিয়ার প্রধানমন্ত্রীর সুবিধা মতো সময়ে ভারত সফরের জন্য শ্রী মোদী আগ্রহ প্রকাশ করেন। প্রধানমন্ত্রী নতুন বছরে অস্ট্রেলিয়ার প্রধানমন্ত্রী ও সেদেশের জনগণকে শুভেচ্ছা জানান।